Politseivalitsus (Venemaa)

Kubermangulinnade Korra- ehk Politseivalitsus (vene Управа Благочиния, saksa Polizeiverwaltung) oli Vene keisririigis 1782. aastal asehalduskorra ajal loodud halduspiirkondade korrakaitseasutused. Politseivalitsused kuulusid Venemaa keisririigi halduspiirkondade – kubermangude kubermanguvalitsuste koosseisu ning tegelesid korrakaitse- ja heakorraküsimustega.

Politseivalitsused Peterburis ja Moskvas

Politseivalitsused Eesti- ja Liivimaa kubermangus
Venemaa keisririigi poolne esimene Balti kubermangude politseikorraldust reglementeeriv akt oli Venemaa keisrinna Katariina II poolt 1766. aastal välja antud Liivimaa väikelinnade politseikorraldus, mis käsitles linna juhtimist, usuasjade korraldust, elanikele linnakodaniku õiguste andmise korda, käsitöö ja kaubanduse reguleerimist ning tuleohutuse tagamist. Eesti ala maakonnakeskustest puudutas see Riia kubermangus Kuressaaret, Valgat ja Viljandit. Seni oli korravalve linnades olnud rae pädevuses. 

Venemaa keisririigi riiklikud politseimeistri asutused loodi Eesti ala kubermangu- ja kreisilinnades asehalduskorra ajal vastavalt 1782. aasta ülevenemaalisele politseimäärusele. Asehaldurkorra ajast oli kreisilinnades tähtsamateks linnades politseimeister ja väiksemates linnades linnapealik - gorodnitši (Vt. Tallinna Linna Politseivalitsus, Tartu Linna Politseivalitsus). Liivimaa kubermangu kubermangulinnas Riias, tegutsesid Riia politseimeistrid: 1780–1789 Johann Christoph von der Osten-Sacken (1736–1809), 1789–1796 Friedrich Wilhelm von Budberg (1750–1812), 1796–1801 Carl von der Pahlen (1770–1834), 1801–1812 Johann von Fölkersahm (1766–1822), 1812–1816 Gustav von der Brüggen (1775–1838), Nils Otto Gustav von Krüdener (1766–1838), alampolkovnik Aleksei Ignatjev ja Pärnus 1780–1789 Heinrich von Treyden (1745–1815), 1790–1805 Otto Reinhold von Vietinghoff (1764–1833), 1805–1812 Carl Magnus von Nolcken (1767–1830), 1812–1816 Johann von Samson-Himmelstjerna (1770–1834).  Pärast asehalduskorra kaotamist 1797, oli korravalve mõnda aega jälle linnade magistraatide pädevuses1.2. Politseiasutused, Eesti Ajalooarhiiv (vaadatud 18.11.2025).

Tänapäeva Eesti (Eestimaa ja Liivimaa kubermang) aladel loodi kolm korravalitsust – Tallinnas (24. oktoobril 1803), Tartus (13. juunil 1805) ja Viljandis (10. juulil 1805). 1862. aastal võeti Venemaal vastu Venemaa sisekubermangude politsei ümberkorraldamise seadus, mis koos kõigi linnade politseivalitsuste, -kohtute ja -ametite töökorralduse muudatustega aga kehtestati Venemaa keisririigi Läänemereprovintsides alles 1888. aastal. 

19. sajandi alguses, Napoleoni sõdade perioodil pandi astatel 1811–1812 ametisse kubermanguvalitsustele ja kindralkuberneridele alluvad politseimeistrid Narvas, Kuressaares, Valgas ja Pärnu linnas, kuid need ametikohad kaotati jälle aastatel 1816–1817. Aastatel 1816–1889 tegutses Eestimaa kubermangus kihelkonnapolitsei ja kihelkonna politseikohus.

1888. aastal moodustati „Läänemere-kubermangude politsei ümberkorraldamise” seadusega politseivalitsused kõikides Eestimaa ja Liivimaa kubermangu alade maakonna- ning kubermangulinnades. Narva linna, mis kuulus  Peterburi kubermangu, politseilist korraldust reguleerisid eraldi seadused. 1888. aasta politseireformi teostamisel jäi alles mõisapolitsei ning mõisapolitsei kohustused jäid üldiselt samaks, tegevuspiirkond ahenes mõisamaa territooriumile, mis ei välistanud koostööd vallapolitseiga.

Linnade politseivalitsuste ülesanneteks oli määratletud: avaliku korra tagamine; järelevalve streigiliikumise, isikute, seltside tegevuse, trükikodade jm üle — s.o üldise poliitilise meelsuse jälgimine; järelevalve kaubanduseeskirjade täitmise üle; administratiivüleastumiste korral vastutusele võtmine; jooksikute kinnipidamine; järelevalve teede korrashoiu üle; kuritegude puhul juurdluse läbiviimine; kriminaal- ja tsiviilasjade puhul kohtuotsuste täideviimisele pööramine; sõjaväeliste kohustuste täitmise järelevalve; riiklike toetuste jagamine (hoolekandealused, sõjaväelaste perekonnaliikmed); sõjaolukorras riigi kasuks rekvireerimiste teostamine; järelevalve prostituutide üle; seadusandlike aktide teatavakstegemine1.2.4.1. Politseivalitsused II, www.eha.ee. Linnade politseivalitsuse koosseisu kuulusid linna politseimeister ja tema kaks asetäitjat (kes olid ametisse valitud linnavalitsuse poolt), jaoskondade pristavid (jaoskonnaülem), nende abilised (järelevaatajad), linnakordnikud (kardavoi) ning kantseleiametnikud. Linna politseivalitsuse ülema politseimeistri nimetas ametisse kubermangu kuberner.
Linna politseivalitsuse ülesanded kattusid maakonna politseivalitsuse omadega, täiendavalt lisandusid: passide väljastamine riigiteenistuses mitteolevatele aadlikele; maakonnalinnades asuvate riigivarade atesteerimine; osalemine vastava maakonna rõugepaneku- ja tervishoiukomisjonis; järelevalve linnas asuvate ühiskondlike ja kroonuhoonete korrashoiu üle; järelevalve töövõimetute vangide ja asumisele saadetavate isikute üle; linna läbivate väeosadega seotud asjaajamise korraldamine; andmete esitamine linnahaiglas viibivate haigete sõdurite kohta.

Linnade politseivalitsuse välipolitsei koosnes jaoskonnapristavitest, pristaviabidest, politseiülevaatajatest, kordnikest ja lihtpolitseiteenistujatest. Suurel tööstusettevõttel võis olla ka eraldi politseiülevaataja (Nt. vt. Tallinna Linna Politseivalitsuse 1. jaoskonna, Balti Puuvillavabriku abijaoskond ja 3. jaoskonna, Dvigateli abijaoskond, politseiülevaataja Tallinna tselluloosivabrikusPäewauudised. Uus politseiülevaataja ametikoht. Tallinna tsellulosevabriku juures on politseiülewaataja koht asutatud., Tallinna Teataja, nr. 52, 17. aprill 1910, lk 3).

Linnade politseivalitsuse juurde asutati 6. juulil 1908 otseselt politseivalitsuse ülemale (politseimeistrile) ja prokurörile allunud jälitusosakonnad (vene keeles сыскное отделение) jälitustegevuse läbiviimiseks, jälitusosakonna ülesandeks oli ka revolutsioonilise liikumise võimalikest ilmingutest Sandarmikorpuse Eestimaa kubermangu ja Liivimaa kubermangu Sandarmivalitsusele ning Politseidepartemangu Eriosakonna teavitamine. 

Maakonna või linna politseivalitsuse juures tegutsesid politsei arstlikud osakonnad ehk komiteed (врачебно-полицейский комитет), kes teostasid üldist sanitaarjärelevalvet, sh kontrolli ja arvestust prostituutide ja nende liikumise üle. 

Kreisi ehk maakonna politseivalitsuse peamised ülesanded olid avaliku korra ja julgeoleku tagamine maakonnas; eeluurimise läbiviimine kriminaalasjades; järelevalve teede ning sildade korrashoiu üle; mõisapolitsei ametisse kinnitamine1.2.5.1. Maakondade politseiasutused, www.eha.ee. Maakonna politseiülemad allusid Venemaa Keisririigi Siseministeeriumi Politseidepartemangule, kuid said korraldusi ka kubermangu kubernerilt ja Vanglate Peavalitsuselt (kui maakonnas oli vangla). Politseivalitsuse kreisi ehk maakonnaülema nimetas ametisse kubermangu kuberner1.2.5.1.2. Maakonna politseiülem e maakonnaülem, www.eha.ee. Maakonna politseivalitsust juhtis kreisi politseiülem ehk maakonnaülem, politseivalitsuse koosseisu kuulusid maakonnaülema vanemabi ning kuni 3 laudkonnaülemat. Politseivalitsuse juht oli kõrgeim Venemaa Keisririigi riigivõimu esindaja kohapeal, kellele allusid otseselt maakonnaülema vanemabi ja jaoskondade ülemad, maakonnaülema nooremabid. Maakonnaülema nooremabide venepärane ametinimetus oli alates 1916. aasta lõpust pristav. Maakonna politseivalitsuse tööpiirkond jagunes piirkondlikeks politseijaoskondadeks, mida juhtisid maakonnaülema nooremabid. Kreisi politseivalitsuse alluvuses olid samuti kreisi piirkonnas asuvad linnad ja kreisi- ehk maakonnalinnade politseiline haldus.

 Tallinna politseivalitsus 

Eestimaa kubermangus asusid: Tallinna maakonna politseivalitsus, Narva tänaval Bladti majas (Ревельское Уездное Полицейское Управление), Paide maakonna politseivalitsus (Вейсенштейнское Уездное Полицейское Управление),  Haapsalu maakonna politseivalitsus (Гапсальское Уездное Полицейское Управление) Sadama tänaval Jürgensi majas, Rakvere maakonna politseivalitsus, Tallinna tänaval majas nr 15 (Везенбергское Уездное Полицейское Управление).

Liivimaa politseivalitsused
Politseivalitsused  loodi 1805. aastal. Nende (Riia Politseivalitsus, Võnnu Politseivalitsus, Tartu Linna Politseivalitsus, Pärnu Politseivalitsus, Saaremaa Politseivalitsus) koosseisu kuulusid algselt: politseimeister, rajooniülevaatajad ja nende abid, sealhulgas ka kardavoi ehk linnapolitseinik.

Liivimaa kubermangu Eesti aladel asusid „Läänemere-kubermangude politsei ümberkorraldamise” seaduse alusel 1888. aastal siseministri abi poolt kinnitatudLiiwimaa kubermangu walitsus teatab, et 27. augustil uue Liiwimaa politsei kohaline sisseseadmine, Eesti Postimees ehk Näddalaleht: ma- ja linnarahvale, nr. 37, 14 september 1888, lk 2 kreisi politseivalitsused1.2.5.1.1. Maakondade politseivalitsused, www.eha.ee: Tartu kreisis - Tartumaa politseivalitsus, Pärnu kreisis - Pärnumaa politseivalitsus, Viljandi kreisis - Viljandimaa politseivalitsus, Võru kreisis - Võrumaa politseivalitsus, Saaremaa kreisis - Saaremaa politseivalitsus.

Liivimaa kubermangu Valga kreisis - Valgamaa politseivalitsuse I. jaoskond: Valga, Luhde, Härgmäe ja Ēvele kihelkond, noorema kreischefi elukoht oli Valga linnas; II. jaoskond: Trikaten, Smilten, Palzmar-Serbigal, Adsel ja Tirsen-Wellan, noorema kreischefi elukoht oli Smiltene mõisas; III. jaoskond: Oppekaln, Marienburg, Seltinhof ja Schwaneburg-Aahof, noorema kreischefi elukoht oli Marienburgi mõisas.
Liivimaa kubermangu Riia kreisi politseivalitsuse I jaoskonda kuulusid kihelkonnad: Neuermühlen, Rodenpois, Dahlen, Lennewarden, Üksküla, Kirchholm, Dünamünde, Schlock (ühes supleuse kohaga mere ääres) ja Steinholm ja noorem kreisichef asus Riias;  II. jaoskond: Nitau, Kremon, Allasch, Segewald, Treiden, Laddiger, Adjamündi ja Lemburg, noorem kreifichefi abiline asus Gränhowis Nitau kihelkonnas; III. jaoskond: Jürgensburg, Sissegal, Sunzel, Ascheraden ja Kokenhusen, noorema kreischef asus on Alt-Kaipeni mõisas.
Liivimaa Volmari kreisi politseivalitsuse I jaoskonda kuulusid kihelkonnad: Wolmar, Roop, Dikkeln, Papendorf ja Burtneck, kreischef asus on Wolmari linnas; II. jaoskond: Ruhja, Salatsi, Allendorf ja St. Matthiae, noorema kreischefi asukoht oli Puhja alev; III. jaoskond: Lemsi, Übbenorm, Salatsi, ja Pernigel, kreischefi abilise elukoht on Lemsis.
Liivimaa Võnnu kreisi politseivalitsuse I jaoskonda kuulusid kihelkonnad: Võnnu, Arrasch, Schujen, Serben-Drostenhof ja Ronneburg, kreischefi abilise asukoht oli Võnnu linnas; II. jaoskond: Uus-Pebalg, Vana-Pebalg, Erlaa, Linden-Festen, Fehteln ja Lösern, noorema kreischefi asukoht oli Erlaa mõisas; III. jaoskond: Sesswegen, Lubahn, Lasdohn, Laudohn, Alt-Kalzenau ja Bersohn, kreischefi abilise asukoht oli Laudoni mõisas.

Vaata ka
Pristav, Urjadnik

Viited

Kategooria:Liivimaa kubermang
Kategooria:19. sajand Eestis
Kategooria:Sisejulgeolek
Kategooria:Politsei
Kategooria:Venemaa Keisririigi Siseministeerium‎